इससे पहले मुख्यमंत्री ने आनंदपुरी के उपखंड एवं तहसील कार्यालय भवनों तथा गांगडतलाई के तहसील और पंचायत समिति भवनों का लोकार्पण किया। उन्होंने चौरडी में प्रस्तावित 132 केवी जीएसएस का शिलान्यास भी किया। राजे ने जनसंवाद के दौरान राजश्री, भामाशाह स्वास्थ्य बीमा तथा राष्ट्रीय बाल स्वास्थ्य कार्यक्रम योजना सहित विभिन्न सामाजिक सुरक्षा योजनाओं के लाभार्थियों से फीडबैक लिया। उन्होंने मेधावी विद्यार्थियों को स्कूटी तथा लैपटॉप वितरित किए और शुभशक्ति योजना, उज्ज्वला योजना तथा प्रधानमंत्री आवास योजना के लाभार्थियों को लाभान्वित किया।